মহালয়ার আগেই মা দুর্গার চক্ষুদান! কোথায়? দেখুন এই প্রতিবেদনে

নদিয়া: নদিয়া (Nadia) জেলার (District News) কামালপুরে এ বছর ৫৫ বছরে পা দিল অভিযান সংঘ। প্রতিবছরের মতো এবারও তারা আয়োজন করেছে বড় দুর্গার পুজো। ইতিমধ্যেই সম্পন্ন হয়েছে দেবী দুর্গার চক্ষুদান। প্রচণ্ড দাবদাহের মধ্যেই এই অনুষ্ঠান সম্পন্ন হলেও আসল পূজোর দেবীর চক্ষুদান হবে মহালয়ার দিন (Local News)।

পুজো মণ্ডপে দেবীকে বসানোর জন্য লোহার বিম দিয়ে তৈরি হচ্ছে বিশাল স্ট্রাকচার। শ্রমিকরা ঝালাই করে সেটিকে শক্তপোক্ত করে তুলছেন। পুজো উদ্‌যাপনে গ্রামবাসী থেকে কমিটির সদস্যরা সকলে একযোগে এগিয়ে চলেছেন, যাতে এবছরের পূজো দর্শনার্থীদের কাছে আরও জনপ্রিয় হয়ে ওঠে।

আরও পড়ুন: নারী শক্তির আরাধনায় নারীরাই ‘ব্রাত্য’, প্রথা নাড়াজোল রাজবাড়ির পুজোয়

পুজোর প্রস্তুতি ইতিমধ্যেই জোরকদমে চলছে। পূজো কমিটির সদস্যরা জানিয়েছেন, দর্শনার্থীদের সুবিধার কথা মাথায় রেখে চওড়া রাস্তা থেকে শুরু করে নানা পরিকল্পনা করা হয়েছে। বৃষ্টির মতো নানা বাধা-বিঘ্ন সত্ত্বেও প্রতিমা তৈরির কাজ অব্যাহত রয়েছে।

উল্লেখ্য, কয়েকবছর আগে কামালপুরে ১১২ ফুটের দুর্গা তৈরি বন্ধ হয়ে যায়। প্রতিবাদে গ্রামের ছোট-বড় অনেকেই মাথা ন্যাড়া করে মা দুর্গার কাছে প্রায়শ্চিত্ত করেছিলেন। এবছর আইনি জটিলতা কাটিয়ে আবারও বড় দুর্গা তৈরি হচ্ছে। পূজো উদ্যোক্তাদের আশা, মহালয়ার দিনেই সম্পূর্ণ রূপে দেবী দুর্গার প্রতিমা সকলের সামনে হাজির হবে।